Source: http://rotapress.us/k%C3%BClpol/93170-nem-enged-a-lengyel-kabinet.html
Timestamp: 2017-01-20 03:45:01
Document Index: 3117928

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

RoTaPress - Nem enged a lengyel kabinet
Készült: 2016. március 14. hétfő, 05:38	Jóllehet pénteken a Velencei Bizottság élesen bírálta a lengyel igazságügyi reformot, amellyel jelentősen megnyirbálják az alkotmánybíróság jogköreit, Beata Szydlo kabinetje hajthatatlannak tűnik, s véghez viszi az intézkedéseket. A kabinet szóvivője azt is közölte, nem veszik figyelembe az alkotmánybíróság azon szerdai döntését, amelyben kimondta: a kormány sérti a taláros testület függetlenségét. A nemzeti konzervatív lengyel kormány kitart a vitatott igazságügyi reformja mellett Velencei Bizottság által megfogalmazott kemény bírálat ellenére is. Rafal Bochenek kormányszóvivő azt is közölte, nem veszik figyelembe az alkotmánybíróság szerdai döntését sem, amelyben külön-külön és több pontjában is alkotmányellenesnek minősítette a taláros testületről szóló törvényt. Hozzátette azt is, az ítéletet nem jelentetik meg a hivatalos közlönyben. Az alkotmánybíróság kimondta, hogy a jogszabály egésze pedig "lehetetlenné teszi az alkotmánybíróság szabályos és hatékony működését", "sérti a testület függetlenségét".
Pénteken aztán a Velencei Bizottság fogalmazott meg éles bírálatokat. A testület megállapította, aláássák a demokráciát, az emberi jogokat és a jogállamiságot az alkotmánybíróság hatékonyságát korlátozó lengyel jogszabály-változások. Az Európa Tanács alkotmányjogi kérdésekkel foglalkozó szakértői testülete február elején indított vizsgálatot a lengyel alkotmánybírósági törvény módosításáról, mégpedig magának a lengyel külügyminisztériumnak a kérésére, miután a reformot sok bírálat érte. Az új lengyel parlament – a konzervatív Jog és Igazságosság (PiS) párt képviselőinek többségével – tavaly decemberben fogadta el az alkotmánybírósági törvény vitatott módosítását. A jogszabály kulcseleme, hogy a 15 tagú testület legalább 13 bíró jelenlétében és kétharmados többséggel hozhat csak érvényes határozatokat. Eddig az ilyen esetekben elegendő volt 9 bíró jelenléte, és egyszerű többséggel dönthettek. A kormány a szerinte hiányos összetétel miatt eleve törvényellenesnek nyilvánította a bírói testületnek a törvénymódosítással foglalkozó tárgyalását.
A kormányszóvivő ugyanakkor szombaton azt is közölte, a Velencei Bizottság pénteken ismertetett jelentését a szejm elé terjeszti a lengyel kormány, hogy az összes parlamenti párt közös, kompromisszumos álláspontot dolgozzon ki a fennálló alkotmánybírósági válság ügyében. Bochenek sajtóértekezletét kommentálva, az ellenzéki Nowoczesna (Modern) képviselői rámutattak: a Velencei Bizottság úgy találta, hogy a kormánynak ki kell hirdetnie az alkotmánybíróság szerdai döntését. A vitatott törvénymódosítást “nem az egész szejm, hanem a PiS fogadta el” – értékelték – így a Velencei Bizottság véleményének szejmbeli megvitatása nem jelent megoldást – közölte az MTI.
Több tízezren tüntettek szombaton a lengyel kormány ellen a Demokráciavédelmi Bizottság (KOD) elnevezésű mozgalom, valamint az ellenzéki pártok, köztük a Polgári Platform (PO) és a Nowoczesna (Modern) által szervezett, az alkotmánybíróság varsói székhelye előtt zajló tiltakozáson. A tüntetésen, melyet Helyreállítjuk az alkotmányos rendet jelmondattal rendeztek, a PO által vezetett varsói önkormányzat szerint közel 50 ezren, a varsói rendőrség becslése szerint mintegy 15 ezren vettek részt. Az uniós és a lengyel nemzeti zászlók alatt vonuló tüntetők a Szabadság, egyenlőség, demokrácia, illetve a Hirdessétek ki! jelszavakat skandálták. A tiltakozás rendbontás nélkül zajlott.
A magyar tag nem támogatta
Varga Zs. András, az Európa Tanács alkotmányjogi kérdésekkel foglalkozó szakértői testülete, a Velencei Bizottság magyar tagja egyedüliként nem támogatta a tanács pénteki plenáris ülésén elfogadott, Lengyelországgal kapcsolatos határozatát. Varga Zs. András az MTI-nek szombaton azt mondta, azért nem támogatta a határozat elfogadását, mert a jelentést egyoldalúnak tartja. A magyar Alkotmánybíróság tagja arról is beszélt, hogy szerinte a kialakult helyzetben a lengyel köztársasági elnöknek van szerepe, de ezt a bizottság nem vette kellően figyelembe.
Kajmán-szigeteki offshore-ban érdekelt Trump pénzügyminisztere	Bővebben... +
A Facebook letiltotta Putyin szócsövét	Bővebben... +
Titokzatos lövésnyomot találtak egy brazil utasszállítón	Bővebben... +
Moszkva meghívta Washingtont a szíriai béketárgyalásra	Bővebben... +
Rengeteg gyerek halt meg egy iskolabusz-balesetben	Bővebben... +
"A nagy országoknak egyenlőkként kellene kezelniük a kisebbeket"	Bővebben... +
Összeomlott egy toronyház Teheránban	Bővebben... +
Magyarok, akik Trump vendéglistáján vannak	Bővebben... +
Bírálta az orosz politikát és kiállt Izrael támogatása mellett	Bővebben... +
2017 legfontosabb választása szeptember végén jöhet	Bővebben... +
A BPM után is folytatódik az öldöklés Cancúnban	Bővebben... +
Korrupt román határőröket kapcsoltak le a magyar határon	Bővebben... +
Az EP megválasztotta az olasz konzervatív Antonio Tajanit új elnökének	Bővebben... +
Az Európai Parlament alelnökké választotta Pelczné Gáll Ildikót	Bővebben... +
Ketten meghaltak egy izraeli faluban épületrombolási akció közben	Bővebben... +
Gyorshír: Újabb földrengés rázta meg Olaszországot	Bővebben... +